Tinerii de 16 ani l-au lovit pe poștași cu o coadă de topor pe o străduță lăturalnică din Săcele, doborându-l la pământ. Potrivit RTV, poștașul nu s-a pierdut cu firea, a căzut la pământ și a început să strige după ajutor. Strigătele angajatului i-au speriat pe tineri care au rupt-o la fugă.

Elevii au fost prinși de polițiști după descrierea făcută de poștaș și au aflat cu surprindere că vin din familii înstărite.

Planul a fost pus la cale de unul dintre elevi, care avea de gând să-şi cumpere o maşină şi să-i facă tunning. Acesta i-a convins şi pe ceilalti doi, unul dintre elevi fiind pasionat de jocuri de noroc, astfel că voia să joace banii furaţi la păcănele. Toţi trei au fost arestaţi şi riscă până la 6 ani de închisoare.